stanford-oval/wikipedia huggingface dataset:
เมนโลพาร์ก

สำหรับความหมายอื่น ดูที่ เมนโลพาร์ก (แก้ความกำกวม)
| เมนโลพาร์ก |
| --- | --- |
เมือง
ใจกลางเมืองเมนโลพาร์ก
   Logo
ที่ตั้งของเมนโลพาร์กในเทศมณฑลแซนแมทีโอ (ซ้าย) และเทศมณฑลแซนแมทีโอในรัฐแคลิฟอร์เนีย (ขวา)
แผนที่ถนนในเมนโลพาร์ก
เมนโลพาร์กที่ตั้งในบริเวณอ่าวซานฟรานซิสโกแสดงแผนที่San Francisco Bay Areaเมนโลพาร์กที่ตั้งในรัฐแคลิฟอร์เนียแสดงแผนที่รัฐแคลิฟอร์เนียเมนโลพาร์กที่ตั้งในสหรัฐแสดงแผนที่สหรัฐ
พิกัด: 37°27′10″N 122°11′00″W﻿ / ﻿37.45278°N 122.18333°W﻿ / 37.45278; -122.18333
ประเทศ: สหรัฐอเมริกา
รัฐ: แคลิฟอร์เนีย
เทศมณฑล: แซนแมทีโอ
Incorporated: 23 พฤศจิกายน พ.ศ. 2470; 97 ปีก่อน (2470-11-23)
ตั้งชื่อจาก: เมนโล เทศมณฑลกัลเวย์ ประเทศไอร์แลนด์
การปกครอง
 • นายกเทศมนตรี: ดริว คอมบส์ (Drew Combs)
พื้นที่
 • ทั้งหมด: 17.38 ตร.ไมล์ (45.03 ตร.กม.)
 • พื้นดิน: 9.99 ตร.ไมล์ (25.87 ตร.กม.)
 • พื้นน้ำ: 7.39 ตร.ไมล์ (19.15 ตร.กม.)  43.79%
ความสูง: 72 ฟุต (22 เมตร)
ประชากร (2020)
 • ทั้งหมด: 33,780 คน
 • ความหนาแน่น: 3,473.3 คน/ตร.ไมล์ (1,341.04 คน/ตร.กม.)
เขตเวลา: UTC−8 (PT)
 • ฤดูร้อน  (เวลาออมแสง): UTC−7 (PDT)
ZIP Codes: 94025–94028
Area code: 650
FIPS code: 06-46870
GNIS feature IDs: 1659108, 2411079
เว็บไซต์: menlopark.gov
สถานีรถไฟในเมืองเมนโลพาร์ก
เมนโลพาร์ก (/ˈmɛnloʊ/ men-loh) เป็นเมืองที่ตั้งอยู่ทางขอบด้านตะวันออกของเทศมณฑลแซนแมทีโอในบริเวณอ่าวซานฟรานซิสโกของรัฐแคลิฟอร์เนีย สหรัฐอเมริกา เมืองนี้มีอาณาเขตติดกับอ่าวซานฟรานซิสโกทางทิศเหนือและทิศตะวันออก, ติดกับอีสต์พาโลอัลโต, พาโลอัลโต, และสแตนฟอร์ด ทางทิศใต้, ติดกับแอเทอร์ตัน, นอร์ทแฟร์โอกส์ และเรดวูดซิตี ทางทิศตะวันตก เมืองนี้มีประชากร 33,780 คนตามสำมะโนประชากร ค.ศ. 2020 ของสหรัฐอเมริกา เมืองนี้เป็นที่ตั้งของสำนักงานใหญ่ของบริษัทเมตา และเป็นที่ก่อตั้งของบริษัทกูเกิล, โรบล็อกซ์คอร์ปอเรชัน และราวนด์เทเบิลพิซซา สถานีรถไฟเมนโลพาร์กถือเป็นสถานีรถไฟที่เปิดดำเนินการต่อเนื่องมาอย่างยาวนานที่สุดในแคลิฟอร์เนีย เมนโลพาร์กเป็นหนึ่งในเมืองที่พลเมืองมีการศึกษาสูงที่สุดในแคลิฟอร์เนียและสหรัฐอเมริกา โดยประชากรเกือบ 70% ที่มีอายุมากกว่า 25 ปีสำเร็จการศึกษาระดับปริญญาตรีหรือสูงกว่า
แหล่งข้อมูลอื่น

คู่มือการท่องเที่ยว Menlo Park จากวิกิท่องเที่ยว (ในภาษาอังกฤษ)
วิกิมีเดียคอมมอนส์มีสื่อเกี่ยวกับ เมนโลพาร์ก
City of Menlo Park – เว็บไซต์ทางการ
Menlo Park Chamber of Commerce[usurped]
Menlo Park Library
Menlo Park Historical Association
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA
สมเด็จพระปฐมบรมมหาชนก

สมเด็จพระปฐมบรมมหาชนก (พ.ศ. 2254 – 2311) มีพระนามเดิมว่า ทองดี เป็นสมเด็จพระบรมอรรคราชบรรพบุรุษแห่งราชวงศ์จักรี เนื่องด้วยทรงเป็นสมเด็จพระบรมราชชนกนาถในพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรี
พระราชประวัติ

สมเด็จพระปฐมบรมมหาชนกเสด็จพระราชสมภพที่บ้านสะแกกรัง เมืองอุทัยธานี เป็นบุตรพระองค์ใหญ่ของพระยาราชนิกูล (ทองคำ) ปลัดทูลฉลองกรมมหาดไทย (บ้างก็ว่า กรมนา[ใคร?][ต้องการอ้างอิง]) ในรัชกาลสมเด็จพระที่นั่งท้ายสระซึ่งสืบเชื้อสายมาจากเจ้าพระยาโกษาธิบดี (ปาน) เสนาบดีพระคลังในรัชกาลสมเด็จพระเพทราชา ผู้ซึ่งเคยดำรงตำแหน่งเป็นออกพระวิสุทธสุนทรและได้เดินทางไปถวายพระราชสาส์นของสมเด็จพระนารายณ์มหาราชยังราชสำนักของพระเจ้าหลุยส์ที่ 14 แห่งฝรั่งเศสเมื่อปี พ.ศ. 2228
สมเด็จพระปฐมบรมมหาชนกทรงรับราชการในกรมมหาดไทย รับบรรดาศักดิ์เป็นที่ หลวงพินิจอักษร และ พระอักษรสุนทรศาสตร์ ในตำแหน่งเสมียนตรากรมมหาดไทย มีหน้าที่ร่างพระราชสาส์นโต้ตอบกับหัวเมืองฝ่ายเหนือและเก็บรักษาพระราชลัญจกรและทรงรับบรรดาศักดิ์ครั้งสุดท้ายเป็น เจ้าพระยาจักรีศรีองครักษ์ ที่เมืองพิษณุโลก ได้รับสถาปนาบรรดาศักดิ์โดยเจ้าพระยาพิษณุโลก (เรือง) เมื่อสมเด็จเจ้าพระยามหากษัตริย์ศึก (ทองด้วง) พระบุตร ปราบดาภิเษกขึ้นครองราชย์เป็นพระบาทสมเด็จพระพุทธยอดฟ้าจุฬาโลกมหาราช ทรงนำนามตำแหน่ง เจ้าพระยาจักรี ของพระราชบิดา และตำแหน่ง เจ้าพระยาจักรี ของพระองค์ซึ่งรับราชกาลมาแต่ครั้งกรุงธนบุรีมาตั้งเป็นนามราชวงศ์จักรี
สมเด็จพระปฐมบรมมหาชนกเสกสมรสกับสองพี่น้องบุตรีของคหบดีชาวจีน คนพี่ชื่อว่า ดาวเรือง (หรือ หยก) ส่วนคนน้อง (ไม่ทราบนาม) ตั้งบ้านเรือนอยู่ภายในกำแพงพระนครด้านทิศตะวันออกเฉียงใต้บริเวณป้อมเพชรซึ่งเป็นย่านอาศัยของชาวจีน
พระราชโอรส-ธิดา

สมเด็จพระปฐมบรมมหาชนกมีพระโอรส-ธิดา กับพระอัครชายา (หยก) 5 พระองค์ คือ
สมเด็จพระเจ้าพี่นางเธอ เจ้าฟ้ากรมพระเทพสุดาวดี (พ.ศ. 2272 – 22 พฤศจิกายน พ.ศ. 2342)
สมเด็จพระเจ้าขุนรามณรงค์
สมเด็จพระเจ้าพี่นางเธอ เจ้าฟ้ากรมพระศรีสุดารักษ์ (สิ้นพระชนม์ 28 กรกฎาคม พ.ศ. 2342)
พระบาทสมเด็จพระพุทธยอดฟ้าจุฬาโลกมหาราช (20 มีนาคม พ.ศ. 2280 – 7 กันยายน พ.ศ. 2352)
สมเด็จพระบวรราชเจ้ามหาสุรสิงหนาท (19 กันยายน พ.ศ. 2286 – 3 พฤศจิกายน พ.ศ. 2346)
มีพระธิดาอีก 1 พระองค์ ที่ประสูติแต่พระน้องนางของพระอัครชายา คือ
พระเจ้าไปยิกาเธอ กรมหลวงนรินทรเทวี (สิ้นพระชนม์ราว พ.ศ. 2370)
และมีพระโอรสอีก 1 พระองค์ เกิดแต่บาทบริจาริกาชื่อว่า มา คือ
สมเด็จพระเจ้าน้องยาเธอ เจ้าฟ้ากรมหลวงจักรเจษฎา (พ.ศ. 2303 – 4 กุมภาพันธ์ พ.ศ. 2350)
สวรรคต

ช่วงการเสียกรุงศรีอยุธยาครั้งที่สองในปี พ.ศ. 2310 ก่อนที่จะเสียกรุง พระอักษรสุนทรศาสตร์ (ทองดี) พร้อมด้วยคุณมา ภรรยา (ต่อมาคือ เจ้าจอมมารดามา) และนายลา (ต่อมาสถาปนาเป็น สมเด็จพระเจ้าน้องยาเธอ เจ้าฟ้ากรมหลวงจักรเจษฎา) บุตรคนสุดท้องลี้ภัยออกจากกรุงศรีอยุธยาไปรับราชการกับเจ้าพระยาพิษณุโลก (เรือง) ซึ่งตั้งตนเป็นกษัตริย์อยู่ทางเหนือได้รับแต่งตั้งเป็น เจ้าพระยาจักรีศรีองครักษ์ สมุหนายกเสนาบดี ที่เมืองพิษณุโลก รับราชการกระทั่งชุมนุมพิษณุโลก (เรือง) ตกไปเป็นของชุมนุมเจ้าพระฝาง (เรือน) ไม่นานนักเจ้าพระยาจักรี (ทองดี) จึงได้ถึงแก่อสัญกรรมเมื่อ พ.ศ. 2311 นายลาและมารดาจึงได้ทำการฌาปนกิจศพตามสมควรในเวลานั้น ต่อมาจึงเชิญอัฐิบรรจุในมหาสังข์มามอบแด่พระยาอไภยรณฤทธิ์ (รัชกาลที่ 1) ที่กรุงธนบุรี
พระมหาสังข์องค์นี้เป็นสังข์เวียนซ้ายความยาว 20 เซนติเมตร ริ้วเวียนรอบหัวสังข์และปากสังข์เลี่ยมทองคำสลักลายฝังพลอย ข้างในท้องสังข์มีดอกมะเขือฝังนพเก้า ร่องปลายปากสังข์จารึกอักขระ อุมีมังสีทองคำลงยารองรับถือเป็นพระมหาสังข์คู่บ้านคู่เมือง ใช้หลั่งน้ำพระราชทานแก่ราชสกุลในงานสมรสพระราชทานกราบถวายบังคมลาไปปฏิบัติราชการต่างประเทศในรัชกาลต่อมาจนถึงรัชกาลปัจจุบัน
สวรรคต > พระราชพิธีถวายพระเพลิงพระบรมอัฐิ

พระบาทสมเด็จพระพุทธยอดฟ้าจุฬาโลกมหาราช โปรดเกล้าโปรดกระหม่อมให้จัดงานพระราชพิธีถวายพระเพลิงพระบรมอัฐิของพระบรมราชชนกและพระบรมราชชนนีขึ้นเมื่อปี พ.ศ. 2338 เนื่องในโอกาสทรงเจริญพระชนมพรรษาครบ 5 รอบ 60 พรรษา ทรงพระกรุณาโปรดเกล้าโปรดกระหม่อมให้สร้างพระเมรุมาศขนาดใหญ่ และมีเครื่องมหรสพสมโภชเหมือนอย่างงานพระบรมศพพระเจ้าแผ่นดินในสมัยกรุงศรีอยุธยา
พระเมรุมาศก่อสร้างแล้วเสร็จในปี พ.ศ. 2339 ได้มีพิธีแห่พระบรมอัฐิออกสู่พระเมรุมาศ มีมหรสพสมโภชเป็นเวลา 7 วัน เมื่อถวายพระเพลิง ไม่ได้ถวายพระเพลิงมากจะถวายพระเพลิงแต่พอควรเพราะแต่เดิมแล้วเป็นพระบรมอัฐิ เมื่อเสร็จพระราชพิธีถวายพระเพลิงแล้วได้อญเชิญพระบรมอัฐิกลับมาประดิษฐาน ณ หอพระสุราลัยพิมาน ในพระบรมมหาราชวัง พระบาทสมเด็จพระพุทธยอดฟ้าจุฬาโลกมหาราชยังได้โปรดเกล้าฯ ให้หล่อพระพุทธปฏิมากรปางห้ามสมุทร หุ้มทองคำประดับเนาวรัตน์ขึ้นองค์หนึ่ง ถวายพระนามว่าพระพุทธจักรพรรดิ ทรงอุทิศส่วนพระราชกุศลถวายแด่สมเด็จพระปฐมบรมมหาชนก พระพุทธรูปพระองค์นี้ประดิษฐานไว้ ณ หอพระสุราลัยพิมานในพระบรมมหาราชวัง
พระราชานุสาวรีย์

จังหวัดอุทัยธานีได้จัดสร้างพระบรมราชานุสาวรีย์สมเด็จพระปฐมบรมมหาชนก ประดิษฐานอยู่ ณ เขาแก้ว (เขาสะแกกรัง-ปัจจุบัน) ซึ่งเป็นเทือกเขาที่ทอดขนานกับแม่น้ำสะแกกรัง เมื่อ พ.ศ. 2514  พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้เสด็จพระราชดำเนินทรงประกอบพิธีเปิดพระบรมราชานุสาวรีย์เมื่อวันที่ 5 เมษายน พ.ศ. 2522
ในวัฒนธรรมสมัยนิยม

มีนักแสดงผู้รับบทสมเด็จพระปฐมบรมมหาชนก ได้แก่
ชยุต โชติวิจักษณ์ จากละครเรื่อง ศรีอโยธยา 2 (2562)
พระอิสริยยศ

| ธรรมเนียมพระยศของ สมเด็จพระปฐมบรมมหาชนก |
| --- | --- |
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระอิสริยยศ > บรรดาศักดิ์

ทองดี (พ.ศ. 2254 – พ.ศ. 2275)
หลวงพินิจอักษร (รัชกาลสมเด็จพระเจ้าอยู่หัวบรมโกศ)
พระพินิจอักษร หรือ พระอักษรสมบูรณ์ (รัชกาลสมเด็จพระเจ้าอยู่หัวบรมโกศ)
พระอักษรสุนทรศาสตร์ (พ.ศ. 2301 – พ.ศ. 2310)
ระหว่างการจลาจลหลังเสียกรุงศรีอยุธยาครั้งที่สอง พ.ศ. 2310–11
เจ้าพระยาจักรีศรีองครักษ์ สมุหนายกอัครมหาเสนาบดี อภัยพิริยบรากรมภาหุ (พ.ศ. 2310 – พ.ศ. 2311) ที่เมืองพิษณุโลก
พระอิสริยยศ > พระอิสริยยศ

ภายหลังการสวรรคตในรัชกาลที่ 1
สมเด็จพระปฐมบรมมหาชนก หรือ สมเด็จพระเจ้าปฐมบรมมหาชนก (พ.ศ. 2339)
แหล่งข้อมูลอื่น

....."ปฐมวงศ์"....(เหง้าของเจ้านายทั้งมวล)....
ตราประจำจังหวัดอุทัยธานีในปัจจุบัน เป็นรูปศาลสมเด็จพระปฐมบรมมหาชนก สถิตอยู่หน้าเขาสะแกกรัง
รูปลับรหัสวาร์ป

| รูปลับรหัสวาร์ป |
| --- | --- |
แนว: สุขนาฏกรรมจินตนิยม
กำกับโดย: ทิชากร ภูเขาทอง และ ภิญญา จู่คำศรี
แสดงนำ: ฐิติภูมิ เตชะอภัยคุณ ยงวรี อนิลบล
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12
การผลิต
ควบคุมงานสร้าง: ณพนัช ชัยวิมล
ความยาวตอน: 46–56 นาที
บริษัทผู้ผลิต: จีเอ็มเอ็มทีวี
ออกอากาศ
สถานีโทรทัศน์: จีเอ็มเอ็ม 25 วิว
ออกอากาศ: 12 ธันวาคม 2565 (2565-12-12) – 27 กุมภาพันธ์ 2566 (2566-02-27)
ละครเรื่องก่อนหน้า: คู่แท้แม่ไม่เลิฟ
ละครเรื่องถัดไป: พิพิธภัณฑ์รัตติกาล
เรต: 
รูปลับรหัสวาร์ป เป็นละครโทรทัศน์ไทยแนวสุขนาฏกรรมจินตนิยม ปี 2565 ออกอากาศทางจีเอ็มเอ็ม 25 และวิว ตั้งแต่วันที่ 12 ธันวาคม พ.ศ. 2565 ถึง 27 กุมภาพันธ์ พ.ศ. 2566 นำแสดงโดยฐิติภูมิ เตชะอภัยคุณและยงวรี อนิลบล
ละครเรื่องนี้ผลิตโดยจีเอ็มเอ็มทีวี และตัวอย่างละครได้ถูกปล่อยออกมาในงาน "BORDERLESS" งานแถลงข่าวเปิดตัวละครเรื่องใหม่ของจีเอ็มเอ็มทีวี ในเดือนธันวาคม พ.ศ. 2564
เนื้อเรื่อง

อเล็กซ์ (ฐิติภูมิ เตชะอภัยคุณ) ชายหนุ่มวัย 17 ปี ที่ขาดความมั่นใจในตัวเอง งานอดิเรกเพียงอย่างเดียวในชีวิตของเขาคือการถ่ายภาพ และเขาเป็นเพียงคนเดียวในกลุ่มที่ยังเป็นโสด แม่ของเขาเสียชีวิตจากอุบัติเหตุ ซึ่งก่อนที่เธอจะเสียชีวิต เธอได้ให้เขาสาบานว่าจะไม่สูญเสียความบริสุทธิ์จนกว่าจะอายุ 18 ปี แต่หลังงานปาร์ตี้ อเล็กซ์ก็ผิดสัญญากับแม่และไปมีความสัมพันธ์แบบวันไนท์สแตนด์กับ จีน (ยงวรี อนิลบล) เมื่อเขาตื่นขึ้นมา เขาพบว่าตัวเองกลายเป็นชายวัย 27 ปี ที่เป็นสูตินรีแพทย์และผู้เชี่ยวชาญด้านเพศ
นักแสดงและตัวละคร

| ตัวละคร | นักแสดงหลัก |
| --- | --- |
อเล็กซ์: ฐิติภูมิ เตชะอภัยคุณ
จีน: ยงวรี อนิลบล
ตัวละคร: นักแสดงสมทบ
ซีอิ๊ว: หฤษฎ์ ชีวการุณ
หลิว: อภิชญา แซ่จัง
นิ่ม: พลอยชมพู ศุภทรัพย์
แคท: ชณันภัสร์ กมลคีรีลักษณ์
ไอซ์: ภูวินทร์ ตั้งศักดิ์ยืน
อาร์มี่: ภูสิษฐ์ ดิษฐพิสิษฐ์
โจ: ทินพันธ์ ตันตุ้ย
เจได: ภาคิน คุณาอนุวิทย์
โทนี่: อาเชน ไอย์ดึน
มอลลี่: ภาวิดา มอริจจิ
โรส: จีระ เจริญธมะสุข
ขิม: ชาลีดา กิลเบิร์ต
วิจิตรวีรยะ

| วิจิตรวีรยะ> ข้อมูลตัวละครในเรื่อง |
| --- | --- |
ครอบครัว: ศานตนุ (บิดา) สัตยวตี (มารดา) จิตราคทะ(พี่ชาย) และ ภีษมะ(พี่ชายต่างมารดา)
คู่สมรส: อัมพิกา, อัมพาลิกา
บุตร: ธฤตราษฎร์ และ ปัณฑุ
วิจิตรวีรยะ เป็นตัวละครในมหาภารตะ ชื่อมีความหมายว่า "ผู้กล้าอันงดงาม" วิจิตรวีรยะเป็นโอรสของท้าวศานตนุกับพระนางสัตยวดี มีศักดิ์เป็นน้องของท้าวภีษมะ แต่เป็นน้องแท้ ๆ ของจิตรางคทะ โดยวิจิตรวีรยะมีมเหสี 2 พระองค์คือ เจ้าหญิงอัมพิกา และเจ้าหญิงอัมพาลิกา หลังสมรสได้เจ็ดปี วิตรวีรยะป่วยและไม่มีผู้ใดรักษาได้หาย และสิ้นพระชนม์โดยไม่มีบุตร
โฆสิต ปั้นเปี่ยมรัษฎ์

| โฆษิต ปั้นเปี่ยมรัษฎ์ม> ป.ช., ม.ว.ม. |
| --- | --- |


รองนายกรัฐมนตรี
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551   (1 ปี 3 เดือน 28 วัน)
นายกรัฐมนตรี: สุรยุทธ์ จุลานนท์
ถัดไป: สุรพงษ์ สืบวงศ์ลี
รัฐมนตรีว่าการกระทรวงอุตสาหกรรม
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551   (1 ปี 3 เดือน 28 วัน)
นายกรัฐมนตรี: สุรยุทธ์ จุลานนท์
ก่อนหน้า: สุริยะ จึงรุ่งเรืองกิจ
ถัดไป: สุวิทย์ คุณกิตติ
ดำรงตำแหน่ง 27 กันยายน พ.ศ. 2539 – 24 พฤศจิกายน พ.ศ. 2539   (1 เดือน 28 วัน)
นายกรัฐมนตรี: บรรหาร ศิลปอาชา
ก่อนหน้า: ไชยวัฒน์ สินสุวงศ์
ถัดไป: กร ทัพพะรังสี
รัฐมนตรีว่าการกระทรวงการคลัง
ดำรงตำแหน่ง 24 ตุลาคม พ.ศ. 2540 – 14 พฤศจิกายน พ.ศ. 2540   (21 วัน)
นายกรัฐมนตรี: ชวลิต ยงใจยุทธ
ก่อนหน้า: ทนง พิทยะ
ถัดไป: ธารินทร์ นิมมานเหมินท์
รัฐมนตรีว่าการกระทรวงเกษตรและสหกรณ์
ดำรงตำแหน่ง 10 มิถุนายน พ.ศ. 2535 – 22 กันยายน พ.ศ. 2535   (3 เดือน 12 วัน)
นายกรัฐมนตรี: อานันท์ ปันยารชุน
ก่อนหน้า: พินิจ จันทรสุรินทร์
ถัดไป: นิพนธ์ พร้อมพันธุ์
รัฐมนตรีว่าการกระทรวงเทคโนโลยีสารสนเทศและการสื่อสาร
รักษาราชการแทน
ดำรงตำแหน่ง 1 ตุลาคม พ.ศ. 2550 – 5 กุมภาพันธ์ พ.ศ. 2551   (4 เดือน 4 วัน)
นายกรัฐมนตรี: สุรยุทธ์ จุลานนท์
ก่อนหน้า: สิทธิชัย โภไคยอุดม (รัฐมนตรีว่าการ)
ถัดไป: มั่น พัธโนทัย (รัฐมนตรีว่าการ)
เลขาธิการนายกรัฐมนตรี
ดำรงตำแหน่ง 22 เมษายน พ.ศ. 2535 – 24 พฤษภาคม พ.ศ. 2535   (1 เดือน 2 วัน)
นายกรัฐมนตรี: สุจินดา คราประยูร
ก่อนหน้า: สถาพร กวิตานนท์
ถัดไป: วิทย์ รายนานนท์
 
ข้อมูลส่วนบุคคล
เกิด: 28 พฤษภาคม พ.ศ. 2486 กรุงเทพมหานคร ประเทศไทย
เสียชีวิต: 1 มิถุนายน พ.ศ. 2559 (73 ปี) กรุงเทพมหานคร ประเทศไทย
ศาสนา: พุทธ
คู่สมรส: ยุพนา ปั้นเปี่ยมรัษฎ์
ลายมือชื่อ: 

โฆสิต ปั้นเปี่ยมรัษฎ์ อดีตรองนายกรัฐมนตรี และรัฐมนตรีว่าการกระทรวงอุตสาหกรรม  และรักษาการรัฐมนตรีว่าการกระทรวงเทคโนโลยีสารสนเทศและการสื่อสาร อดีตเลขาธิการนายกรัฐมนตรี (พลเอกสุจินดา คราประยูร) อดีตรัฐมนตรีอีกหลายสมัย และอดีตประธานกรรมการบริหารธนาคารกรุงเทพ
ประวัติ

โฆสิต เกิดเมื่อวันที่ 28 พฤษภาคม พ.ศ. 2486
การศึกษา

นายโฆสิต ปั้นเปี่ยมรัษฎ์ เกิดและโตที่ย่านบางลำพู กรุงเทพมหานคร จบการศึกษาชั้นมัธยมศึกษา จากโรงเรียนเซนต์คาเบรียล ต่อมาเมื่อปี พ.ศ. 2506 สำเร็จการศึกษาระดับปริญญาตรี สาขาการคลัง (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย ในปี พ.ศ. 2508 จบปริญญาโท ด้านเศรษฐศาสตร์ จากมหาวิทยาลัยแมรีแลนด์ สหรัฐอเมริกา และเข้ารับการอบรมหลักสูตรของวิทยาลัยป้องกันราชอาณาจักร ในปี พ.ศ. 2531
การทำงาน

เริ่มทำงานเป็นนักเศรษฐศาสตร์ ประจำธนาคารโลก ที่กรุงวอชิงตัน ดี.ซี. สหรัฐอเมริกา ต่อมาจึงกลับมารับราชการจนได้รับตำแหน่งสูงสุดคือ รองเลขาธิการคณะกรรมการพัฒนาการเศรษฐกิจและสังคมแห่งชาติ (สศช.)
เริ่มเข้าสู่งานการเมืองโดยการรับตำแหน่งเลขาธิการนายกรัฐมนตรี (พลเอกสุจินดา คราประยูร) ในปี พ.ศ. 2535 และรับตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของนายอานันท์ ปันยารชุน และรับตำแหน่งรัฐมนตรีว่าการกระทรวงเกษตรและสหกรณ์อีกครั้ง ในรัฐบาลของนายอานันท์ พ.ศ. 2535
ต่อมาในปี พ.ศ. 2537 ได้เข้ารับตำแหน่งกรรมการบริหารธนาคารกรุงเทพ จนกระทั่งในปี พ.ศ. 2539 จึงได้รับตำแหน่งรัฐมนตรีว่าการกระทรวงอุตสาหกรรม ในรัฐบาลของนายบรรหาร ศิลปอาชา แทนนายไชยวัฒน์ สินสุวงศ์ และตำแหน่งรัฐมนตรีว่าการกระทรวงการคลัง ในรัฐบาลของพลเอกชวลิต ยงใจยุทธ แทนนายทนง พิทยะ หลังจากนั้นในปี พ.ศ. 2542 จึงได้เข้ารับตำแหน่งประธานกรรมการบริหารธนาคารกรุงเทพ
นายโฆสิต กลับเข้าสู่งานการเมืองอีกครั้ง ในรัฐบาลของพลเอกสุรยุทธ์ จุลานนท์ โดยรับตำแหน่งรองนายกรัฐมนตรี และรัฐมนตรีว่าการกระทรวงอุตสาหกรรม และได้รับแต่งตั้งให้รักษาการรัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที) แทนนายสิทธิชัย โภไคยอุดม ซึ่งลาออกจากตำแหน่งจากกรณีการถือหุ้นเกินร้อยละ 5 ตั้งแต่วันที่ 30 กันยายน พ.ศ. 2550
นายโฆสิต เคยได้รับแต่งตั้งเป็นสมาชิกวุฒิสภา เมื่อปี พ.ศ. 2539
ถึงแก่อสัญกรรม

นายโฆสิต ถึงแก่อสัญกรรม ด้วยโรคมะเร็งตับ เมื่อวันที่ 1 มิถุนายน พ.ศ. 2559 ณ โรงพยาบาลจุฬาลงกรณ์ อายุ 73 ปี โดยพลเอก เปรม ติณสูลานนท์ ประธานองคมนตรีและรัฐบุรุษ เป็นผู้แทนพระองค์ ในการพระราชทานน้ำหลวง
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เหรียญจักรพรรดิมาลา (ร.จ.พ.)
กองบิน 21 อุบลราชธานี

| กองบิน 21 |
| --- | --- |
กองทัพอากาศไทย
เอฟ-5 ฝูงบิน 211
ประจำการ: ฝูงบินผสม 22  (พ.ศ. 2505–2511) ฝูงบิน 222  (พ.ศ. 2511–2520) กองบิน 21  (พ.ศ. 2520–ปัจจุบัน)
ประเทศ:  ไทย
เหล่า:  กองทัพอากาศไทย
รูปแบบ: กองบิน
บทบาท: กองบินขับไล่สกัดกั้น
ขึ้นกับ: ส่วนกำลังรบ กองทัพอากาศไทย
กองบัญชาการ: ฐานบินอุบลราชธานี, ตำบลไร่น้อย, อำเภอเมืองอุบลราชธานี จังหวัดอุบลราชธานี
สัญลักษณ์นำโชค: นกอินทรีสีขาว
วันสถาปนา: 1 ตุลาคม พ.ศ. 2520; 47 ปีก่อน (2520-10-01)
เว็บไซต์: wing21.rtaf.mi.th
ผู้บังคับบัญชา
ผู้บัญชาการปัจจุบัน: นาวาอากาศเอก ภักตร์ บุณยะเวศ
เครื่องหมายสังกัด
ตราสัญลักษณ์กองบิน 21: 
กองบิน 21 (อังกฤษ: Wing 21 Royal Thai Air Force) เป็นกองบินขับไล่สกัดกั้น อยู่ในส่วนกำลังรบและเป็นหน่วยขึ้นตรงของกองทัพอากาศไทย ประจำการอยู่ที่ฐานบินอุบลราชธานี ตำบลไร่น้อย อำเภอเมืองอุบลราชธานี จังหวัดอุบลราชธานี ก่อตั้งขึ้นเมื่อวันที่ 1 ตุลาคม พ.ศ. 2520
ประวัติ

กองบิน 21 มีจุดเริ่มต้นจากการก่อตั้งฝูงบินผสม 22 ขึ้นเมื่อวันที่ 4 มิถุนายน พ.ศ. 2505 ในพื้นที่ตำบลปทุม อำเภอเมืองอุบลราชธานี จังหวัดอุบลราชธานี อยู่ทางทิศใต้ของสนามบินติดกับตัวเมือง ประจำการเครื่องบินแบบ ที-6 (บ.ฝ.8) และได้รับการตั้งชื่อว่า ฐานบินอุบลราชธานี จากนั้นได้มีการบรรจุเครื่องบินเพิ่มเติมแบบ ที-28ดี โทรจาน (บ.จ.13) ระหว่างวันที่ 5 ตุลาคม ถึงวันที่ 3 พฤศจิกายน พ.ศ. 2505 จนเต็มครบฝูง และเปลี่ยนชื่อฝูงบินผสม 22 เป็น ฝูงบินที่ 222 ในปี พ.ศ. 2511
กระทั่งในวันที่ 1 ตุลาคม พ.ศ. 2520 กองทัพอากาศได้เปลี่ยนชื่อ ฐานบินอุบลราชธานี เป็น กองบิน 21 ขึ้นตรงต่อกองทัพอากาศ และเปลี่ยนชื่อฝูงบิน 222 เป็น ฝูงบิน 211 กองบิน 21 จึงได้ยึดถือเอาวันดังกล่าวเป็นวันสถาปนาหน่วย 
ในอีกสามปีต่อมา วันที่ 16 มิถุนายน พ.ศ. 2523 ได้มีการเปลี่ยนแบบเครื่องบินที่ประจำการ จากเดิมเครื่องบินแบบ ที-28 เป็นเครื่องบินโจมตีทิ้งระเบิดแบบ เอ-37บี (บ.ท.6) ซึ่งในอีกสิบปีต่อมา พ.ศ. 2533 กองทัพอากาศได้จัดตั้งกองพลบินที่ 2 ขึ้น กองบิน 21 จึงขึ้นตรงกับกองพลบินที่ 2 ในวันที่ 4 พฤษภาคม พ.ศ. 2533
จากนั้นในวันที่ 1 เมษายน พ.ศ. 2537 กองบิน 21 ได้บรรจุเครื่องบินแบบ เอฟ-5อี/เอฟ (บ.ข.18 ข/ค) เข้าแทนที่เครื่องบิน เอ-37บี ซึ่งถึงกำหนดในการปลดประจำการ และมีการปรับส่วนราชการใหม่อีกครั้ง ทำให้กองบิน 21 กองพลบินที่ 2 เป็นหน่วยขึ้นตรงต่อกองบัญชาการยุทธการทางอากาศ และปรับโครงสร้างใหม่อีกครั้งในวันที่ 1 เมษายน พ.ศ. 2552 ให้กองบิน 21 เป็นหน่วยขึ้นตรงต่อกองทัพอากาศจนถึงปัจจุบัน
ประวัติ > ธงชัยเฉลิมพล

กองบิน 21 ได้รับพระราชทางธงชัยเฉลิมพลจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 10 มกราคม พ.ศ. 2522 ในพระราชพิธีตรึงหมุดธงและพระราชทานธงชัยเฉลิมพล โดย นาวาอากาศเอก ปราโมทย์ วีรุตมเสน ผู้บังคับการกองบิน 23 เป็นผู้รับพระราชทาน
ประวัติ > เกียรติประวัติ

กองบิน 21 ปฏิบัติการในการต่อต้านภัยคุกคามจากลัทธิคอมมิวนิสต์ต่อเนื่องจากภารกิจตอนยังเป็นฝูงบิน 222 ในการใช้กำลังทางอากาศ จนกระทั่งเหตุการณ์สงบลงในปี พ.ศ. 2526
ขณะเดียวกันภัยคุกคามจากพื้นที่ตะวันออกคือประเทศกัมพูชาเริ่มทวีความรุนแรงขึ้นในช่วงปี พ.ศ. 2526-2530 กองบิน 21 ได้ใช้กำลังทางอากาศตามแนวชายแดนในพื้นที่สำคัญต่าง ๆ เช่น ช่องบก จังหวัดอุบลราชธานี ช่องพระพะลัย ช่องพริก จังหวัดศรีสะเกษ ช่องจอม จังหวัดสุรินทร์ และช่องโอบก จังหวัดบุรีรัมย์ เพื่อผลักดันกองกำลังต่างชาติ ส่งผลให้เกิดการสูญเสีย 2 เหตุการณ์ ได้แก่
ในวันที่ 8 เมษายน พ.ศ. 2526 เวลาประมาณ 10.45 น. เครื่องบิน เอ-37บี หัวหน้าหมู่บิน 2 บินลาดตระเวนและถูกยิงด้วยอาวุธต่อต้านจากภาคพื้นดินจนเครื่องบินตกในพื้นที่ช่องจอม อำเภอกาบเชิง จังหวัดสุรินทร์ ส่งผลให้ เรืออากาศเอก ปทุม ไทยาภิรมย์ และเรืออากาศตรี สราวุฒิ นาควิไล เสียชีวิต
ในวันที่ 8 มกราคม พ.ศ. 2528 เวลาประมาณ 10.00 น. เครื่องบิน  เอ-37บี หัวหน้าหมู่บิน 4 ปฏิบัติการทิ้งระเบิดใส่ที่หมายกองกำลังต่างชาติในพื้นที่ช่องโอบก อำเภอบ้านกรวด จังหวัดบุรีรัมย์ โดยหลังจากทิ้งระเบิดแล้วได้ถูกอาวุธนำวิธีแบบ เอสเอ-7 ยิง ส่งผลให้นักบินตัดสินใจดีดตัวออกจากเครื่อง โดยนายแรก นาวาอากาศโท อาคมฯ ร่มกางและตกลงสู่พื้นอย่างปลอดภัย ขณะที่ เรืออากาศตรี วศินฯ ระบบดีดตัวมีปัญหาจากความเสียหายในการโจมตี ทำให้ดีดตัวสำเร็จแต่ร่มไม่กาง ทำให้เสียชีวิตจากการตกลงพื้น ซึ่งนักบินทั้ง 2 ได้รับพระราชทานเหรียญกล้าหาญในเวลาต่อมา
ขณะเดียวกัน ในช่วงปี พ.ศ. 2527 กองบิน 21 ได้สนับสนุนปฏิบัติการปราบปรามโจรคอมมิวนิสต์มาลายา (จคม.) ในพื้นที่ชายแดนมาเลเซีย โดยแบ่งกำลังไปวางกำลังที่ฐานบินหาดใหญ่ และมีเหตุการณ์สูญเสียสำคัญ คือในวันที่ 15 เมษายน พ.ศ. 2527 เวลาประมาณ 09.10 น. หมู่บิน 4 ได้นำเครื่องบิน เอ-37บี หมายเลข 3 ปฏิบัติการทิ้งระเบิดค่ายพักแรมของโจรคอมมิวนิสต์มาลายาในพื้นที่ชายแดนตำบลตาเนอะแมเราะ อำเภอเบตง จังหวัดยะลา หลังปฏิบัติการเครื่องบินถูกยิงตก ทำให้ เรืออากาศเอก ไพบูลย์ ชุมมะโน และ เรืออากาศโท ปรวัตน์ ส่องสว่าง นักบินทั้ง 2 คนเสียชีวิต
การจัดหน่วย

กองบิน 21 แบ่งส่วนการบริหารราชการภายใน ดังนี้
กองบังคับการ
แผนกยุทธการ
แผนกกำลังพล
แผนกธุรการ
แผนกการข่าว
แผนกส่งกำลังบำรุง
แผนกกิจการพลเรือน
ฝ่ายเทคโนโลยีสารสนเทศและการสื่อสาร
หมวดจัดหา
กองเทคนิค
แผนกช่างอากาศ
แผนกสื่อสารอิเล็กทรอนิกส์
แผนกสรรพาวุธ
ฝูงบิน 211 "Eagle"
เครื่องบินขับไล่แบบที่ 18 ข/ค: เอฟ-5อี/ที
เครื่องบินขับไล่แบบที่ 18 ข/ค: เอฟ-5ทีเอช รุ่นที่กองทัพอากาศไทยเพิ่มประสิทธิภาพ
กองพันทหารอากาศโยธิน
แผนกช่างโยธา
แผนกสนับสนุนการบิน
โรงพยาบาลกองบิน
แผนกขนส่ง
แผนกสวัสดิการ
กองร้อยทหารสารวัตร
แผนกการเงิน
แผนกพลาธิการ
ฝ่ายคลังพัสดุรวมการ (อัตราเพื่อพลาง)
หน่วยสมทบ จำนวน 5 หน่วย
หน่วยบิน 2036 กองบิน 2
ฝ่ายคลังสรรพาวุธ 1 แผนกคลังสรรพาวุธ  2 กองพัสดุสรรพาวุธ กรมสรรพาวุธทหารอากาศ
ฝ่ายคลังเชื้อเพลิงที่ 2 แผนกคลังเชื้อเพลิงที่ 2 กองพัสดุเชื้อเพลิง กรมช่างอากาศ
หมวดผลิตก๊าซ 3 ฝ่ายผลิตก๊าซ 1 แผนกผลิตก๊าซ กองซ่อมบริภัณฑ์ กรมช่างอากาศ
ชุดทำลายวัตถุระเบิด 5 แผนกทำลายวัตถุระเบิด 2 กองทำลายวัตถุระเบิด กรมสรรพาวุธทหารอากาศ
อากาศยาน

| อากาศยาน> ฝูงบิน 211 | ผู้ผลิต> ฝูงบิน 211 | บทบาท> ฝูงบิน 211 | แบบ> ฝูงบิน 211 | รุ่น> ฝูงบิน 211 | ประจำการ> ฝูงบิน 211 | หมายเหตุ> ฝูงบิน 211 |
| --- | --- | --- | --- | --- | --- | --- |
| นอร์ธรอป |  |  สหรัฐ | ขับไล่/โจมตี | F-5E/TF-5TH | 204 |  |
อากาศยาน > อดีตอากาศยาน

ที-6 (บ.ฝ.8)
ที-28ดี โทรจาน (บ.จ.13)
เอ-37บี (บ.ท.6)
ที่ตั้ง

กองบิน 21 มีที่ตั้งอยู่ที่ฐานบินอุบลราชธานี โดยมีฝูงบินทั้งหมดประจำการอยู่ที่นี่เช่นเดียวกัน
ภารกิจ

กองบิน 21 มีภารกิจในการเตรียมความพร้อม ทั้งด้านของ กำลังพล อาวุธ ยุทโธปกรณ์ ให้มีความพร้อมรบ และการดำเนินการปฏิบัติการใช้กำลังทางอากาศในพื้นที่ภาคตะวันออกเฉียงเหนือตอนล่าง รวมถึงสนับสนุนนโยบายการปฏิบัติงานของรัฐบาลในการดำเนินงานต่าง ๆ ทั้งด้านยุทธการและด้านพลเรือน สนับสนุนโครงการพระราชดำริ รวมถึงการบรรเทาสาธารณภัยต่าง ๆ ในพื้นที่รับผิดชอบของกองบิน
แหล่งข้อมูลอื่น

เว็บไซต์ทางการ
กองบิน21 "Wing 21" ที่เฟซบุ๊ก
เอ-37บี (บ.ท.6) ฝูงบิน 211 ในพิพิธภัณฑ์กองทัพอากาศและการบินแห่งชาติ
ธรรม์ธร จึงรุ่งเรืองกิจ

บทความนี้เกี่ยวกับนักฮอกกี้น้ำแข็ง สำหรับนักการเมือง ดูที่ ธนาธร จึงรุ่งเรืองกิจ
ธรรม์ธร จึงรุ่งเรืองกิจ ชื่อเล่น เดโม่ หรือชื่อในวงการกีฬา เดโม่ ฮวน (อักษรโรมัน: Demo Juan; 12 กุมภาพันธ์ พ.ศ. 2551 – ) เป็นนักกีฬาฮอกกี้น้ำแข็งชายทีมชาติไทยรุ่นอายุไม่เกิน 18 ปี ตำแหน่งกองหลัง เขาเป็นบุตรชายของธนาธร จึงรุ่งเรืองกิจ นักการเมืองระดับแถวหน้าของประเทศไทย รวมถึงเป็นหลานของสุริยะ จึงรุ่งเรืองกิจ รองนายกรัฐมนตรีไทย
ประวัติ

ธรรม์ธร จึงรุ่งเรืองกิจ เป็นบุตรชายของธนาธร จึงรุ่งเรืองกิจ เขามีพรสวรรค์และความสามารถด้านกีฬา โดยเฉพาะฮอกกี้น้ำแข็ง ซึ่งช่วงฤดูกาล 2565–66 ธรรม์ธรได้ลงแข่งให้แก่ทีมกิลด์ฟอร์ดไฟร์สตาส์ในลีกอังกฤษรุ่นอายุไม่เกิน 16 ปี และช่วงฤดูกาล 2567–68 เขาได้ลงแข่งให้แก่ทีมกิลด์ฟอร์ดไฟร์คิงส์ในลีกอังกฤษรุ่นอายุไม่เกิน 18 ปี กระทั่งได้เป็นตัวแทนฮอกกี้น้ำแข็งชายทีมชาติไทยรุ่นอายุไม่เกิน 18 ปี ในการแข่งฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี ซึ่งธรรม์ธรเป็นคนแรกของครอบครัวที่มีโอกาสรับใช้ชาติในฐานะนักกีฬา โดยไม่เคยมีคนใดในครอบครัวติดทีมชาติไทยมาก่อน
เกียรติประวัติ

รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี
ฝ้าย

บทความนี้เกี่ยวกับชนิดของพืช สำหรับชนิดของผ้า ดูที่ ผ้าฝ้าย
| ฝ้าย |
| --- | --- |


การจำแนกชั้นทางวิทยาศาสตร์
อาณาจักร:: พืช (Plantae)

การเก็บเกี่ยวฝ้ายในรัฐโอคลาโฮมา สหรัฐอเมริกา เมื่อราว พ.ศ. 2433
ฝ้าย เป็นพันธุ์ไม้สกุลกอสไซเพียมในวงศ์ชบา เป็นไม้ขนาดเล็ก ถิ่นเดิมอยู่ในแถบทวีปอเมริกาใต้ ต่อมามีการนำไปปลูกในทวีปแอฟริกา เอเชีย และที่ที่อยู่ในโซนร้อนทั่ว ๆ ไป ฝ้ายเป็นพืชที่ให้เส้นใยโดยเส้นใยของฝ้ายเกือบทั้งหมดเป็นเซลลูโลส คำว่า Cotton ซึ่งหมายถึงฝ้ายในภาษาอังกฤษมาจากคำภาษาอาหรับว่า (al) qutn قُطْن
เปลือกหุ้มเมล็ดฝ้ายมีเพกทินซึ่งประกอบด้วยกรดกาแลกทูโรนิกและเมทิลเอสเทอร์เป็นองค์ประกอบ สามารถใช้เป็นตัวดูดซับตะกั่วในน้ำเสียได้ โดยถ้าล้างด้วยโซเดียมไฮดรอกไซด์ก่อนใช้จะดูดซับได้มากขึ้น
ลักษณะทางพฤกษศาสตร์

ฝ้ายจัดเป็นไม้ต้นขนาดเล็กหรือไม้พุ่มขนาดกลาง แต่ในทางการเกษตร จะจัดเป็นประเภทพืชล้มลุก เนื่องจากต้นฝ้ายที่มีอายุ 2-3 ปี มักให้ผลผลิตน้อยทำให้ต้องทำการเพาะปลูกใหม่ทุกปี เป็นพืชใบเลี้ยงคู่ สูงประมาณ 2-5 ฟุต แตกกิ่งเวียนรอบต้น มักมีขนสั้นปกคลุมบาง ๆ ที่ลำต้น  ใบ เกิดที่ข้อของลำต้น ก้านใบยาวเท่ากับความกว้างของใบ แต่สั้นกว่าแผ่นใบ ใบเดี่ยว หยักเป็น 3, 5 หรือ 7 พู พูรูปไข่ถึงรูปใบหอก มักมีขนสั้นคลุมบาง ๆ ที่ก้านใบและใต้ใบ หูใบยาว 1-5 เซนติเมตร รูปกึ่งสามเหลี่ยม
ดอก ดอกเดี่ยว ออกตามซอกใบ ดอกอ่อน หรือเรียกว่า "ปี้" (bud or aquare) ถูกหุ้มด้วยใบเลี้ยง 3 ใบ ประกบเป็นสามเหลี่ยม ดอกบานกว้างประมาณ 3 นิ้ว มี 5 กลีบดอก เรียงซ้อนกัน สีขาวนวลถึงเหลือง ตอนบ่ายดอกจะกลายเป็นสีชมพูจนถึงแดงและค่อย ๆหุบ ดอกจะเปลี่ยนเป็นสีม่วงหลังจากบานประมาณ 2-3 วัน ก้านเกสรเพศผู้เชื่อมติดกันเป็นหลอด ยาว 2-5 เซนติเมตร ก้านเกสรเพศเพศเมียสอดอยู่ในหลอดก้านเกสรเพศผู้  รังไข่มี 3-4 ห้อง  หรือ 4-5 ห้อง แล้วแต่ชนิด (species)  ผล ผลแห้งแตก รูปไข่แคบๆ ปลายแคบแหลม เกลี้ยง ยาวประมาณ 4-5 เซนติเมตร ภายในแบ่งออกเป็นช่องเท่ากับจำนวนช่องในรังไข่ ผลฝ้าย เรียกอีกชื่อหนึ่งว่า "สมอฝ้าย" สมอฝ้ายจะปริออกเมื่อแก่ และดันเมล็ดซึ่งห่อหุ้มด้วยปุยเส้นใยสีขาว (lint) และเส้นใยสั้น (fuzz fibers) ออกมา